Минем генә парым юк

	Кирәкле язуларны караштырып утырганда, 2007 елда мәрхүм иремә атап язган хатыма юлыктым. Эчтә кайнаган авыр уйларга, сары сагышка түзә алмаганда, шулай утырып язсаң, җиңел булып китә бит.	 “Бүген Яңа ел киче. Өйдә берүзем. Ел да Яңа елны синең белән икәү каршылый идек. 6 гыйнварда сине югалтуыма бер ел була. Бүлмә тутырып, Бәширә Насыйрова башкаруында “Парлы мендәрләр” җыры яңгырый. Мин аны инде ничәнче тапкыр тыңлыйм икән... Хәтереңдәме, 2005 елның 21нче сентябрендә, 50 яшем тулган көнне, телевизордан минем өчен шушы җыр яң­гырады. Мин шунда: “Әгәр беребез алдан китсә, икенчебез шушы җырны тыңлап сагыныр”, — дигән идем. Нәрсә әйтсәм шул юш киләсен дә беләм, югыйсә, нигә алай әйттем икән? 2006 елның 6 гыйнваренда сине югалт­тым. Врачлар: “Ике-өч айдан артык тора алмас, анда да дарулар белән яшәсә ге­нә”, — дигәннән соң да биш елга якын яшәргә үзең­дә көч таптың. Сиңа ярдәм итә алмавыма гаҗиз булып рухым төшкәндә дә син мине юаттың. 
	---	
Татарстан яшьләре

	№ --- | 15.10.2021	


